Els castellers anem vestits d’una manera especial a l’hora de fer castells. Sempre anem amb pantalons blancs, la camisa del color de la nostra colla on hi lluïm el nostre escut, i una faixa negra que té doble funció: ens protegeix la zona de les lumbars i ens serveix d’ajuda per pujar. A part, molts castellers també utilitzen el típic mocador casteller de color vermell amb puntets blancs. Alguns se’l posen als canells per tal de reforçar la mà, alguns se’l posen al cap perquè no els molesti la suor o per agafar bé els cabells, i alguns se’l posen lligat a la faixa per evitar que aquesta es desfaci.